পাঁচ বছরের কারাদণ্ড হল দক্ষিণ কোরিয়ার প্রাক্তন প্রেসিডেন্টের!

ওয়েব ডেস্ক : দক্ষিণ কোরিয়ার (South Korea) প্রাক্তন প্রেসিডেন্ট ইউন সুক ইউল-কে (Yoon Suk Yeol) পাঁচ বছরের কারাদণ্ড দিল সে দেশের আদালত। তিনি ২০২৪ সালে দেশজুড়ে মার্শাল ল (Martial law) ঘোষণা করার ব্যর্থ চেষ্টা করেছিলেন। কিন্তু, তার পর তাঁর বিরুদ্ধে জারি হওয়া গ্রেফতারি পরেয়ানা কার্যকরে বাধা দেওয়ার কারণে এমন রায় দেয় করে আদালত। জানা গিয়েছে, ইউল-এর বিরুদ্ধে আরও একাধিক অভিযোগ রয়েছে। সমস্ত অভিযোগের পরিপ্রেক্ষিতে দক্ষিণ কোরিয়ার প্রাক্তন প্রেসিডেন্টকে কারদণ্ড দেওয়া হয়েছে। সূত্রের খবর, তাঁকে মৃত্যুদণ্ড দেওয়া হোক, এক আইনজীবী এমন আবেদন জানিয়েছিলেন। সেই রায় আগামী মাসে দিতে পারে আদালত।

সাল ২০২৪। সে বছর দক্ষিণ কোরিয়ায় মার্শাল ল জারি করেন ইউন (Yoon Suk Yeol)। তার পরেই দক্ষিণ কোরিয়ার প্রাক্তন প্রেসিডেন্টের বিরুদ্ধে গ্রেফতারি পরওয়ানা জারি করা হয়। কিন্তু অভিযোগ, তাতে বাধা দিয়েছিলেন তিনি। পাশপাশি নথি জাল করার পাশাপাশি মার্শাল ল জারি করার ক্ষেত্রে তিনি নিয়ম মানেননি বলে অভিযোগ। তার পরেই ইউনের বিরুদ্ধে রায় দিল আদালত।

আরও খবর : বাংলাদেশে হিন্দু শিক্ষকের বাড়িতে আগুন, দুর্ঘটনা না নাশকতা?

প্রসঙ্গত, যে মার্শাল ল জারি করা হয়েছিল তার প্রভাব পড়েছিল গোটা দেশজুড়ে। তাতে ক্ষুব্ধ হয়ে ইউন সুক ইউল (Yoon Suk Yeol)-এর বিরুদ্ধে প্রতিবাদে রাস্তায় নেমেছিলেন সাধারণ জনগণ। তবে বিরোধী দল নিয়ন্ত্রিত জাতীয় সংসদ এই মার্শাল ল বাতিল করে দিয়েছিল। ফলে এই আইন জারি হওয়ার ৬ ঘন্টা পরেই তা বাতিল করা হয়েছিল।

উল্লেখ্য, ২০২২ সালে দক্ষিণ কোরিয়ার প্রেসিডেন্ট পদে বসেছিলেন ইওল। কিন্তু অভিযোগ তিনি সংসদে নিজের ব্যবস্থা প্রয়োগ করতে চেয়েছিলেন। কিন্তু বিরোধী দলের কাছে ইওল-এর পিপল পাওয়ার পার্টি সংখ্যালঘু হয়ে পড়েছিল। অন্যদিকে, দক্ষিণ কোরিয়ার প্রাক্তন প্রেসিডেন্টের স্ত্রী ও তাঁর সরকারের সময় শীর্ষ আধিকারিকদের বিরুদ্ধে ওঠা অভিযোগগুলির স্বাধীন তদন্তের দাবি জানানো হয়েছিল। কিন্তু তা নাকচ করেছিলেন ইওল। যা নিয়ে বিরোধীদের আক্রমণের মুখেও পড়েন তিনি। এবার তাঁকে পাঁচ বছরের কারাদণ্ড দিল আদালত।

দেখুন অন্য খবর :